20.9.2015

Alkusyksyinen tervehdys, Lady-ystäväni!

Ilmassa on jo selvästi havaittavissa syksyn tuntua, kesästä luopumisen haikeutta, mutta toisaalta myös odotusta kynttilän valosta yhä pimenevissä syysilloissa. On siis juuri oikea aika suunnata ajatukset kohti alkavaa/alkanutta Lions-kautta 2015 – 2016.

Pakinkylän Leijona-Veljethän ovat jo innolla ja tarmolla polkaisseet oman klubikautensa käyntiin. Meitä Ladyjäkin on näkynyt mm piirin toimintakauden avajaisissa sekä Kustaankartanon taiteiden yössä unohtamatta tietenkään Maritan vetämää jumppaa

**maanantaisin klo 19-20 Musiikkiopistolla**.

Kuvia ja kertomuksia edellä mainituistakin tapahtumista sekä tulevien rientojen ajantasaista infoa löytyy myös LC Helsinki/Pakinkylä nettisivuilta osoitteesta

 [www.verkkoviestin.fi/lionshkipakinkyla](http://www.verkkoviestin.fi/lionshkipakinkyla)

Klubin sivuilta löytyvä Tapahtumakalenteri on varsinainen ”Minne mennä tänään” –osasto. Suosittelen!

LC Helsinki/Pakinkylän seuraava klubikokoushan (Klubi- ja vuosikokous) on

**torstaina 8.10.2015 klo 18 Pohjan Akassa (Pohjolankatu 2, Käpylä).**

Meille Ladyille on varattu sinne oma tila, jotta voimme keskenämme miettiä tulevan kauden tapahtumia (esim Adventtimyyjäisiä, Ystävänpäiväkonserttia ja Äitienpäivätempausta) ja omaa osuuttamme niihin liittyvissä järjestelyissä. Ideoidaan uutta, pohditaan vanhaa ja vaihdetaan kesän ja alkusyksyn kuulumisia! Lady-tapaamisemme ja Veljien varsinaisen klubikokouksen jälkeen meillä on mahdollisuus ruokailla kaikki yhdessä ja kuulla ehkäpä myös klubiesitelmä.

Ennen tapaamistamme Pohjan Akassa meille Ladyillekin on tarjoutunut tilaisuus osallistua Lion Timo Honkasen pitämälle pienimuotoiselle valokuvakurssille

**lauantaina 3.10.2015 klo 13-16 Ravintola Kokkipoikien kokoustilassa (Nuijamiestentie 5 A, Haaga).**

Aiheena kurssilla on henkilökuvaus, kameran tekniikka, kuvan käsittely ja valokuvakirjan teko. Kurssin hinta on ravintolan veloittama kahvi ja pulla. **Huom**: Oma kamera mukaan! Ilmoittautuminen kurssille sähköpostilla timopthonkanen@gmail.com

Tämän viestin liitteenä on kaikkien tiedossani olevien Ladyjen yhteystiedot, jotka Helena Mattila on ystävällisesti minulle toimittanut. Mikäli huomaatte tiedoissa puutteita tai jotakin lisättävää tai päivitettävää, ilmoitelkaa siitä minulle, niin yhteydenpitomme sujuu mutkattomasti.

Tapaamisiin viimeistään Pohjan Akassa!

Terveisin

Anne Torri

annesm.torri@gmail.com

puh. 050 3627321